Document ID: 31985R1635

*****
ΚΑΝΟΝΙΣΜΟΣ (ΕΟΚ) αριθ. 1635/85 ΤΗΣ ΕΠΙΤΡΟΠΗΣ
της 17ης Ιουνίου 1985
που τροποποιεί τον κανονισμό (ΕΟΚ) αριθ. 2041/75 περί ειδικών διαδικασιών εφαρμογής του καθεστώτος πιστοποιητικών εισαγωγής, εξαγωγής και προκαθορισμού στον τομέα των λιπαρών ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 231/85 (2), και ιδίως το άρθρο 28 παράγραφος 3,
Εκτιμώντας:
ότι ο κανονισμός (ΕΟΚ) αριθ. 2041/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 710/81 (4), προβλέπει, στο άρθρο 6 παράγραφος 3, την περίοδο ισχύος των πιστοποιητικών εξαγωγής με προκαθορισμό της επιστροφής· ότι, μεριμνώντας για την εναρμόνιση με τις ανάλογες διατάξεις που ισχύουν σε άλλους τομείς και με βάση την κτηθείσα εμπειρία, είναι σκόπιμο να προβλεφθεί μεγαλύτερη διάρκεια ισχύος από εκείνη που εφαρμόζεται σήμερα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 6 του κανονισμού (ΕΟΚ) αριθ. 2041/75, η παράγραφος 3 αντικαθίσταται από το ακόλουθο κείμενο:
«3. Το πιστοποιητικό εξαγωγής με προκαθορισμό της επιστροφής ισχύει από την ημερομηνία της πραγματικής εκδόσεώς του και μέχρι το τέλος του τέταρτου μήνα μετά την έκδοσή του.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Ιουνίου 1985.

Labels: 3
17